Diari Oficial de la Generalitat Valenciana


Sumari del DOGV 4398, del 13-12-2002 (2002/13870)

DECRET 199/2002, de 10 de desembre, del Consell de la Generalitat, pel qual es deixa sense efecte l'adscripció de l'Escola Superior d'Estudis Empresarials, dependent de l'Institut Social Empresarial, a la Universitat Miguel Hernández d'Elx.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4398

Data del DOGV
:   13-12-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/13461


Data del document
:   10-12-2002

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * ensenyament privat
    * legislació
    * universitat
    * centre d'ensenyament

DECRET 199/2002, de 10 de desembre, del Consell de la Generalitat, pel qual es deixa sense efecte l'adscripció de l'Escola Superior d'Estudis Empresarials, dependent de l'Institut Social Empresarial, a la Universitat Miguel Hernández d'Elx. [2002/F13794]
  
En virtut del Decret 125/1999, de 16 d'agost, del Consell de la Generalitat, es va procedir a l'adscripció del centre privat d'ensenyança superior Escola Superior d'Estudis Empresarials (ESEE), de l'Institut Social Empresarial (ISE), a la Universitat Miguel Hernández, d'Elx.
  
Davant de la inactivitat del centre, el Consell Econòmic de la dita universitat, en la reunió del dia 19 de desembre del 2001, va adoptar l'acord d'aprovar la revocació amb suspensió cautelar d'activitat del centre adscrit. Així mateix, la Comissió Gestora, el 26 de març del 2002, va acordar sol·licitar a la Generalitat la realització dels tràmits necessaris per a la revocació de l'adscripció del centre per cessament de l'activitat.
  
Instruït el procediment, es va procedir a complir el tràmit d'audiència a la persona interessada, que va ser citada a l'efecte, sense que compareguera.
  
Per tot això, de conformitat amb el que disposen la Llei Orgànica 6/2001, de 21 de desembre, d'Universitats, el Reial Decret 557/1991, de 12 d'abril, sobre creació i reconeixement d'universitats i centres universitaris, i l'Orde de 12 de maig de 1997, de la Conselleria de Cultura, Educació i Ciència, de regulació de l'adscripció a universitats públiques de centres docents d'ensenyança superior, a proposta del conseller de Cultura i Educació i després de la deliberació del Consell de la Generalitat, en la reunió del dia 10 de desembre de 2002,
  
DECRETE
  
Article únic
  
Deixar sense efecte l'adscripció a la Universitat Miguel Hernández, d'Elx, de l'Escola Superior d'Estudis Empresarials, sítia en el carrer Cronista Carreres, número 8, i Colom, número 82, de Valencia, de la qual és titular l'Institut Social Empresarial, per cessament de l'activitat.
  
DISPOSICIÓ FINAL
  
Este decret entrarà en vigor al sendemà de la seua publicació en el Diari Oficial de la Generalitat Valenciana.
  
Valencia, 10 de desembre de 2002
  
El president de la Generalitat,
  
JOSÉ LUIS OLIVAS MARTÍNEZ
  
El conseller de Cultura i Educació,